**ΔΙΑΜΟΡΦΩΣΗ ΡΕΜΑΤΟΣ ΔΙΑΒΑΤΩΝ ΣΤΗ ΓΡΑ ΛΥΓΙΑ**

**Μετά από νέα παρέμβαση του Συνηγόρου του Πολίτη**

**19-9-2016**

ΠΑΜΕ ΓΙΑ ΟΚΟΚΛΗΡΩΣΗ ΤΩΝ ΜΕΛΕΤΩΝ ?

Μετά από πολλά χρόνια αλληλογραφίας με το **Συνήγορο του Πολίτη**, και μετά από δεκάδες επιστολών αυτού και εμού προς τις Υπηρεσίες και όχι μόνο, επιτέλους ξακολάει αυτό το αναγκαίο για τη περιοχή της Γρα Λυγιάς έργο, που είχε κολλήσει στην Αποκεντρωμένη Διοίκηση Κρήτης το 2012. Συγκεκριμένα στις 19-7-2012 επεστράφησαν οι υπάρχουσες τότε μελέτες και ζητήθηκαν συμπληρωματικές ,σε ένα έργο που είχε ξεκινήσει το 2010, και είχε δημοπρατηθεί στις 22-2-2011 με 1.200.000 ευρώ , και είχε γίνει σύμβαση με τον εργολάβο. Τώρα μετά από την εκ νέου παρέμβαση του Συνηγόρου του Πολίτη , εγκρίθηκαν **23.652,15** ευρώ για την ολοκλήρωση των μελετών, σύμφωνα με όσα ζητούσε τότε η Αποκεντρωμένη Διοίκηση Κρήτης , για να εγκρίνει τους περιβαλλοντικούς όρους.

Αυτό επετεύχθη μετά τη προσωπική παρέμβαση για το θέμα που έκανε ο Συνήγορος του Πολίτη στο Ηράκλειο στις 3-12-2015, σε επιτόπια επίσκεψη για το θέμα, και εγκρίθηκε το παραπάνω ποσό από τον Περιφερειάρχη Κρήτης, για την **< τοπογραφική αποτύπωση και ακτομηχανική μελέτη του έργου εκβολής του ρέματος>**, για την ολοκλήρωση της περιβαλλοντικής αδειοδότησης του έργου .

Ο Συνήγορος του Πολίτη με ενημέρωσε με επιστολή του στις 12-1-2016, ότι σταματάει πλέον να ασχολείται με το θέμα, μετά την εξέλιξη αυτή. Υπόψη ότι για το πρόβλημα αυτό ο Συνήγορος έχει απευθύνει 13 επιστολές μέχρι σήμερα, σε όλες τις Υπηρεσίες .

Αναμένουμε τώρα τις Υπηρεσίες της Περιφερειακής Ενότητας Λασιθίου να προβούν στην ολοκλήρωση της παραπάνω μελέτης , και την εκ νέου δημοπράτηση του έργου.

Κανένας αγώνας δεν είναι μάταιος.

Μανώλης Λουτσέτης του Γεωργίου

Δημότης Γρα Λυγιάς Ιεράπετρας

Σμήναρχος Ε.Α

Γρα Λυγιά 19-9-2016

**Συνημμένα**

1. Έγκριση διάθεσης πίστωσης 23.652,15 ευρώ .
2. 14 -12-2015, Έγγραφο Περιφερειακής Ενότητας Λασιθίου προς Συνήγορο του Πολίτη, για το ρέμα Διαβατών στη Γρα Λυγιά.
3. 12- 1-2016, Νέα Επιστολή του Συνηγόρου του Πολίτη, για το Ρέμα Διαβατών της Γρα Λυγιάς